# ဓမ္မဟောင်းအခြေခံအုတ်မြစ်များ – Module ၅

# မှန်ကန်သောလမ်းညွှန်ချက်

# ဆွေးနွေးရန်မေးခွန်းများ

1. သင့်အနေဖြင့် သင်ခန်းစာထဲမှ သင်ယူခဲ့ရသည့် အရေးအကြီးဆုံးအရာ သို့မဟုတ် သင်နားမလည်သောအရာသည် အဘယ်နည်း။
2. နောဧခေတ်၏ရေလွှမ်းမိုးမှုနှင့် မောရှေခေတ်တွင် ဣသရေလတို့၏အတွေ့အကြုံကြား ဆက်နွှယ်မှုများကို ဖော်ပြပါ။ မောရှေသည် သူ၏ပရိသတ်ကို ဤချိတ်ဆက်မှုများမှ မည်သို့အကျိုးသက်ရောက်မှုများရရှိစေသနည်း။
3. ကမ္ဘာဦးကျမ်း ၉:၁၈–၁၀:၃၂ ပါ နောဧ၏သားများမှတ်တမ်းမှ မောရှေသည် သူ၏ ပရိသတ်ကို မည်သည့်အရာသင်ယူစေလိုသနည်း။
4. ကမ္ဘာဦးကျမ်း ၆:၉–၁၁:၉ တွင် မောရှေအလေးပေးဖော်ပြခဲ့သောအကြောင်းအရာနှင့် နိုင်ငံတော်၏ဆက်လက်တည်ရှိမှုသည် မည်သို့ဆက်စပ်သနည်း။
5. ကမ္ဘာဦးကျမ်း ၆:၉–၁၁:၉ ၏ခေတ်သစ်ကျင့်သုံးပုံကို နိုင်ငံတော်တည်ထောင်ခြင်း၊ ဆက်လက်တည်ရှိခြင်းနှင့်ပြီးပြည်စုံခြင်းတို့ဖြင့် အကျဉ်းချုပ်ဖော်ပြပါ။
6. ဗတ္တိဇံမင်္ဂလာသည် သင့်အတွက် မည်သည်ကိုဆိုလိုသနည်း။ ၎င်းသည် ကျွန်ုပ်တို့၏ ကယ်တင်ခြင်းတွင် မည်သည့်အခန်းကဏ္ဍမှပါဝင်သနည်း။
7. ကယ်တင်ခြင်းဆိုင်ရာအကြောင်းအရာကို နောဧ၏ရေလွှမ်းမိုးမှု၊ ကတိတော်ပြည်သို့ ဣသရေလလူမျိုး၏ခရီးစဥ်နှင့် နိုင်ငံတော်တည်ထောင်ခြင်းတို့ဖြင့် ခြေရာခံနိုင်သည်။ ဘုရားသခင်သည် သင့်အား မည်သို့သောနည်းများဖြင့် ကယ်တင်သနည်း။ ဘုရားသခင်၏ ကယ်တင်ခြင်း၏အကြောင်းအရာသည် ယနေ့ သင်နှင့် ကမ္ဘာကြီးအတွက် မျှော်လင့်ချက် မည်သို့ပေးသနည်း။
8. မောရှေသည် ဣသရေလလူတို့စစ်တိုက်ရာတွင် ရှေ့တိုးချီတက်ဖို့လှုံ့ဆော်ပေးနိုင်ရန် ဤအခန်းများကို ရေးသားခဲ့သည်။ ဝိညာဉ်ရေးစစ်ပွဲတွင် ဤတူညီသောလှုံ့ဆော်မှုကို ကျွန်ုပ်တို့ မည်သို့ကျင့်သုံးနိုင်မည်နည်း။ ဘုရားသခင်သည် သင်၏ရှေ့တွင် အခြားမည်သည့် တိုက်ပွဲများကို ချထားသနည်း။
9. ဗာဗုလုန်မြို့သားတို့သည် ဘုရားသခင်၏နည်းလမ်းများနှင့်ပတ်သက်၍ မည်သို့ရှုပ်ထွေး ခဲ့ကြသနည်း။ ခေတ်သစ်ခရစ်ယာန်များသည် ဘုရားသခင်ကို အားကိုးမည့်အစား သူတို့၏ ကိုယ်ပိုင်ကြိုးစားမှုနှင့် လုံခြုံမှုအပေါ် မည်သို့အားကိုးကြောင်း ဥပမာတစ်ခုပေးပါ။
10. ယနေ့ခေတ်လူများသည် ခရစ်တော်ပြန်လည်ကြွလာခြင်းကို မည်သည့်နည်းများဖြင့် ကဲ့ရဲ့ကာ သံသယရှိကြသနည်း။ နောဧ၏ရေလွှမ်းမိုးခြင်းကိုသတိရခြင်းသည် လာမည့် ကပ်ဆိုးကြီးအတွင်း ခရစ်တော်၏ကြားဝင်ဆောင်ရွက်မှုကို မည်သို့သတိရစေသနည်း။

**ခေတ်သစ်ကျင့်သုံးခြင်းအပေါ် ပြန်လည်သုံးသပ်ချက် – နိုင်ငံတော်တည်ထောင်ခြင်း\_** အသေခံခြင်းနှင့် ရှင်ပြန်ထမြောက်ခြင်းမှတစ်ဆင့် ဆိုးညစ်သောတန်ခိုးများကို ယေရှုအောင်နိုင်ခဲ့ သည်။ တစ်ဖက်တွင်၊ ဆိုးညစ်သောသူသည် ဟောက်သောခြင်္သေ့ကဲ့သို့ဝါးမြိုရန် တစ်စုံတစ် ယောက်အား ရှာဖွေနေသေးသည်။ ဤဆိုးညစ်သောသားရဲသည် ဆုံးရှုံးခဲ့သော်လည်း၊ ဒူးမထောက် ရသေးပါ။ ခရစ်တော်၏ဒုတိယအကြိမ်ကြွလာချိန်တွင် ၎င်းသည်ဖြစ်လိမ့်မည်။ သခင်ယေရှု၏ သေခြင်းနှင့် ရှင်ပြန်ထမြောက်ခြင်းမှတစ်ဆင့် ဤအောင်နိုင်ခြင်း၏ အဓိကအကျိုးဆက်တစ်ခုမှာ ယခုအခါ ဆိုးညစ်သောသူသည် နေရာတိုင်းရှိလူတိုင်းထံသို့ ဧဝံဂေလိတရားရောက်ရှိခြင်းကို မတားဆီးနိုင်ခြင်းဖြစ်သည်။

**ကိစ္စရပ်လေ့လာမှု-** တစ်ချိန်ကချီလီနိုင်ငံ၌ ဧဝံဂေလိတရားဝေမျှရန်ကြောက်ရွံ့တတ်သော သာသနာပြုလူငယ်တစ်ဦး ရှိခဲ့သည်။ သူသည် ဧဝံဂေလိတရားဝေမျှခြင်းအတွေ့အကြုံ သိပ်မရှိ သေးပါ။ ကျမ်းစာကျောင်းသည် သူ့ကို ထိုအရာအတွက်ပြင်ဆင်မပေးပါ။ သူသည် ဧဝံဂေလိတရား ကို ဝေငှခဲ့သော်လည်း လူအများက မည်သို့ထင်မြင်မည် သို့မဟုတ် မှားသောအရာများကို ပြောမိ မည်ကို စိုးရိမ်စိတ်ရှိခဲ့သည်။ သခင်ဘုရားသည် ဧဝံဂေလိတရားကိုဝေငှရမည့် အခြေအနေမျိုးတွင် သူ့ကိုတွန်းအားပေးကာ ထောက်ပံ့ကူညီသည်။ သူသည် မယုံကြည်သူများနှင့် စကားပြောဆိုရာ တွင် အတွေ့အကြုံများရရှိလာသည်နှင့်အမျှ၊ ၎င်းသည် သူအမှန်တကယ် မျှော်လင့်ထားသည့်အရာ ဖြစ်လာခဲ့သည်။ ယခုမှာ ၎င်းသည်သူ၏အနှစ်သက်ဆုံးသောအရာများထဲမှ တစ်ခုဖြစ်သည်။

မေးခွန်းများ ပြန်လည်ဆင်ခြင်သုံးသပ်ခြင်း

1. မယုံကြည်သူအား ယေရှုခရစ်၏သတင်းကောင်းကို သင်နောက်ဆုံးပြောခဲ့သည်မှာ မည်သည့်အချိန်ဖြစ်သနည်း။ သင်ပြောခဲ့သည့်အရာနှင့် ထိုပုဂ္ဂိုလ်မည်သို့တုံ့ပြန်သည်ကို ဖော်ပြပါ။ ၎င်းကို သင့်အဖွဲ့အားမျှဝေပြီး သူတို့လည်းမျှဝေစေပါ။
2. သင်၏ယဉ်ကျေးမှုနှင့် သင်၏အသင်းတော်ရှိ ဧဝံဂေလိတရားအခြေအနေအကြောင်း ဖော်ပြပါ။ ဤဆိုးညစ်သောတန်ခိုးများကို ယေရှုအောင်နိုင်ခြင်းသည် ကျွန်ုပ်တို့၏လမ်းခရီး တွင် သခင်ဘုရားထားတော်မူသောမယုံကြည်သူများအား သတင်းကောင်းဝေငှဖို့အစပြု လုပ်ဆောင်ရန် ကျွန်ုပ်တို့အား ယုံကြည်စိတ်ချမှုရှိစေသည်။ ၎င်းသည် မည်သို့ဖြစ်ပေါ်လာ သနည်း။ ဤလုပ်ငန်းစဉ်ကို တိုးတက်ကောင်းမွန်စေရန် လုပ်ဆောင်နိုင်သည့်အရာများ ရှိပါသလား။
3. ဤဆိုးညစ်သောတန်ခိုးများကို ယေရှုအောင်နိုင်ခြင်းသည် မယုံကြည်သူများနှင့် ဆက်ဆံ ရေးအသစ်များ ထူထောင်ရန်လည်း ကျွန်ုပ်တို့ကို အားပေးသည်။ သင်သည် မယုံကြည်သူ မည်မျှအားကောင်းစွာသိကျွမ်းသနည်း။ လွန်ခဲ့သောခြောက်လအတွင်း မယုံကြည်သူ မည်မျှကို သင်သည်သိကျွမ်းခဲ့သနည်း။ ဘုရားသခင်ထံမှ အစဥ်လမ်းပျောက်နေသူများ သို့မဟုတ် ဘုရားသခင်ကိုလုံးဝမသိသေးသူများကို ယေရှုသည်ရှာဖွေခဲ့သည်။ အကြောင်း မှာထိုသူတို့သည် အကူအညီအများဆုံးလိုအပ်သောကြောင့်ဖြစ်သည်။ မယုံကြည်သူများ ကိုမသိပါက၊ ကျွန်ုပ်တို့သတင်းကောင်းကို လွယ်ကူစွာ မပြောနိုင်ပါ။

လုပ်ဆောင်ရန် လုပ်ငန်းများ

* မယုံကြည်သူသုံးဦးကို နောက်လတွင် သိကျွမ်းနိုင်ရန် ကတိပြုပါ။ သူတို့ကို မိတ်ဆွေဖွဲ့ပါ။ သူတို့အပေါ် စစ်မှန်သော စိတ်ဝင်စားမှုကို ပြသပါ။ သဘာဝအတိုင်း သူတို့နှင့်ဧဝံဂေလိ တရားကို ဝေမျှရန် အခွင့်အရေးကောင်းရဖို့ ဆုတောင်းပါ။